राकेश सिन्हा
राकेश सिन्हा (जन्म 5 सितंबर 1964) भारतीय संसद के उच्च सदन ,राज्यसभा, के सदस्य हैं। ये तिरुमाला तिरुपति देवस्थानम्स ट्रस्ट बोर्ड के सदस्य के रूप में काम कर चुके है(2019-2021), साथ-साथ गृह मामलों की संसदीय समिति के सदस्य भी हैं। इन्होने राष्ट्रीय स्वयंसेवक संघ के संस्थापक के बी हेडगेवार की जीवनी सहित कई पुस्तकें लिखी हैं।ये दिल्ली विश्वविद्यालय के मोतीलाल नेहरू कॉलेज सांध्य में प्रोफेसर भी हैं। यह अक्सर राष्ट्रीय समाचार चैनलों पर सार्वजनिक बहसों में दिखाई देते हैं । राष्ट्रीय स्वयंसेवक संघ (आरएसएस) पर उनकी विशेषज्ञता और कार्यों ने इन्हे भारतीय संस्कृति के भीतर आरएसएस के विचारक के रूप में स्थापित किया है। इनका सांस्कृतिक राष्ट्रवाद में गहरा विश्वास है और ये देश की दक्षिणपंथी राजनीति से जुड़े हैं। इन्होने विभिन्न मंचों से नव उदारवादी विचारों के खिलाफ आवाज भी बुलंद की है । इन्हे 30 मई को राष्ट्रपति प्रणब मुखर्जी की ओर से दीनदयाल उपाध्याय पुरस्कार से सम्मानित किया गया था और इन्होने पुरस्कार की सम्पूर्ण राशि दान स्वरुप वितरित कर दी।